ভোট প্রস্তুতি শুরু হয়ে গেল বিজেপির। শুরু করে দিলেন খোদ প্রধানমন্ত্রী। তার জন্য চার বছরে সরকারের পারফরম্যান্স সমীক্ষা করতে উদ্যোগ নিলেন মোদী। আর তাতে বেশি গুরুত্ব পাচ্ছে তাঁর অন্যতম পছন্দের প্রকল্প ‘প্রধানমন্ত্রী উজ্জ্বলা যোজনা (পিএমইউওয়াই)।
২০১৬ সালের ১ মে উত্তরপ্রদেশের বালিয়ায় এই প্রকল্পের উদ্বোধন করেন প্রধানমন্ত্রী। এই প্রকল্পে লক্ষ্য ছিল দেশজুড়ে সাধারণ উনুন, স্টোভ বা কাঠে রান্না বন্ধ করা। লক্ষ্য ছিল সব বাড়িতে রান্নার গ্যাস পৌঁছে দেওয়া। আট হাজার কোটি টাকা বরাদ্দ করে কেন্দ্রীয় সরকার। গৃহবধূদের নামেই এই গ্যাসের সংযোগগুলি দেওয়া হয়েছে। সোমবার তাঁদের সঙ্গেই সরাসরি কথা বলেন মোদী।

I thank these Ujjwala beneficiaries from Anantnag in Jammu and Kashmir. Their blessings, that too during the Holy Month of Ramzan are special. pic.twitter.com/BiaC3R83QT
— Narendra Modi (@narendramodi) May 28, 2018

রবিবার চার বছর পূর্ণ করেছে নরেন্দ্র মোদী সরকার। আর সোমবার থেকে শুরু হল নমো অ্যাপের মাধ্যমে সমীক্ষা। এই সমীক্ষার মূল লক্ষ্য, সরকারের জনপ্রিয়তা, প্রশাসনিক দক্ষতা যাচাই করা। আসন্ন লোকসভা নির্বাচনের স্ট্র্যাটেজি ঠিক করতেই এই সমীক্ষা বলে মনে করছে রাজনৈতিক মহল। তাই সমীক্ষার মাধ্যমে সাধারণ ঘরের মহিলাদেরও অংশগ্রহণ চাইছেন প্রধানমন্ত্রী। জানতে চাইছেন, রান্নাঘরের যন্ত্রণা কমে যাওয়া মহিলারা কী ভাবছেন তাঁর সরকার নিয়ে। অ্যাপের মাধ্যমে তিনি কথা বলবেন গৃহধূদের সঙ্গে।
শুধু তাই নয়, দেশের মানুষের কাছে তাঁর এমপি, এমএলএ-দের ভূমিকাও সমীক্ষার অন্তর্ভূক্ত হয়েছে। জানতে চাওয়া হয়েছে সেই সব নেতারা কতটা সহজলভ্য, সৎ, মানবিক এবং জনপ্রিয়। একই সঙ্গে সাধারণ মানুষের চাহিদাও জানতে চাওয়া হয়েছে। নিজের নিজের লোকসভা এলাকায় কী কী সুবিধা প্রয়োজন সেটাও জানতে চাইছেন মোদী। নিজে টুইট করেও এই সমীক্ষায় অংশ নেওয়ার আবেদন জানিয়েছেন প্রধানমন্ত্রী।

It is your voice that counts! Tell me what you feel about the working of the Central Government, its initiatives and the development work in your constituency. Take part in this survey on the NaMo App. https://t.co/KZwMJDTlfP pic.twitter.com/50aHCSAfMa
— Narendra Modi (@narendramodi) May 26, 2018